rejauldu/bengali-wikipedia huggingface dataset:
right|thumb|230px|একজন ঔষধ প্রস্তুতি ও ব্যবহারবিদ একটি তরল দ্রবণ পর্যবেক্ষণ করছেন। রোগীভিত্তিক ঔষধ প্রস্তুতি ও ব্যবহার বিজ্ঞান () বলতে স্বাস্থ্যবিজ্ঞানের, বিশেষ করে ঔষধ প্রস্তুতি ও ব্যবহার বিজ্ঞানের একটি শাখাকে বোঝায় যেখানে ঔষধ প্রস্তুতি ও ব্যবহারবিদেরা সরাসরি রোগীর সেবায় জড়িত থেকে রোগ নিরাময়ের উদ্দেশ্যে ঔষধের সর্বোত্তম ব্যবহার নিশ্চিত করেন এবং সুস্বাস্থ্য অর্জন ও রোগ প্রতিরোধে উৎসাহদান করেন। রোগীভিত্তিক ঔষধ প্রস্তুতি ও ব্যবহারবিদেরা সব ধরনের স্বাস্থ্য সেবামূলক পরিবেশে রোগীর সেবায় নিয়োজিত হতে পারেন, তবে এই কর্মকাণ্ডটি শুরুতে হাসপাতাল ও চিকিৎসালয়গুলিতে শুরু হয়। রোগীভিত্তিক ঔষধ প্রস্তুতি ও ব্যবহারবিদেরা প্রায়শই চিকিৎসক, চিকিৎসকের সহকারী, শুশ্রূষাকারী ও স্বাস্থ্যসেবা-সংশ্লিষ্ট অন্যান্য পেশাদার ব্যক্তিদের সাথে সহযোগিতামূলকভাবে কাজ করে থাকেন। তাঁরা স্বাস্থ্যসেবা ব্যবস্থায় ঔষধ-সংক্রান্ত বিশেষজ্ঞ হিসেবে অনন্য ভূমিকা রাখতে পারেন। তাঁরা ঔষধ দ্বারা রোগ নিরাময়ের ব্যাপারে প্রতিদিন নিয়মিত রোগীদেরকে পর্যবেক্ষণ করেন ও তাদের সাথে সরাসরি কাজ করেন, স্বাস্থ্যসেবাক্ষেত্রের পেশাদারদের সাথে সাক্ষাৎ করেন এবং সাক্ষ্য-প্রমাণভিত্তিক, বস্তুনিষ্ট, বিজ্ঞানসিদ্ধ জ্ঞানের ভিত্তিতে ঔষধের সর্বোত্তম ব্যবহার সম্পর্কে সুপারিশ প্রদান করেন।  শেষ বিচারে রোগীই যে ঔষধ প্রস্তুতি ও ব্যবহার বিজ্ঞানের গবেষণা ও অনুশীলনের মূল বিষয়বস্তু, সেই ব্যাপারটিই রোগীভিত্তিক ঔষধ প্রস্তুতি ও ব্যবহার বিজ্ঞানের মূল দর্শন। সেবামূলক মনোভাব, ঔষধের নিরাময়কারী ক্ষমতা সম্পর্কে গভীর বিশেষায়িত জ্ঞান, রোগীভিত্তিক অভিজ্ঞতা এবং বিশেষজ্ঞ-পর্যায়ের বিচারক্ষমতা - এই সব কিছুর মেলবন্ধন ঘটেছে জ্ঞানের এই শাখাটিতে।    এছাড়া সুস্বাস্থ্য অর্জন ও জীবনের মান উন্নত করার উদ্দেশ্য ঔষধ সম্পর্কিত নতুন জ্ঞান উৎপাদন ও বিতরণ করাও এই শাস্ত্রের অন্যতম লক্ষ্য। তাঁরা ঔষধের মাত্রা, ঔষধের আন্তঃক্রিয়া, পার্শ্ব প্রতিক্রিয়া, খরচ, কার্যকারিতা, ইত্যাদি সম্পর্কে গভীর জ্ঞান রাখেন এবং এই জ্ঞানের ভিত্তিতে রোগীর ব্যবস্থাপত্রে প্রস্তাবিত ঔষধ পরিকল্পনাটি যথার্থ কি না, তা নিশ্চিত করেন। যদি ঔষধ পরিকল্পনাটি যথার্থ না হয়, তাহলে তাঁরা রোগীর চিকিৎসকের সাথে সাক্ষাৎ করে রোগী যেন সঠিক ঔষধ পরিকল্পনা অনুসরণ করে, তা নিশ্চিত করেন। এছাড়া তাঁরা রোগীকে ঔষধ গ্রহণ ও ঔষধের পরিকল্পনা সম্পূর্ণ বাস্তবায়নের গুরুত্ব সম্পর্কে শিক্ষা প্রদান করেন। গবেষণায় দেখা গেছে যে দীর্ঘমেয়াদী রোগের ব্যবস্থাপনায় ঔষধ প্রস্তুতি ও ব্যবহারবিদের পরামর্শে থাকলে স্বাস্থ্য-সংক্রান্ত লক্ষ্য অর্জন অধিকতর সহজ হতে পারে।  রোগীভিত্তিক ঔষধ প্রস্তুতি ও ব্যবহারবিদেরা জীব-চিকিৎসা, ঔষধ, সামাজিক-আচরণীয় ও রোগীভিত্তিক বিজ্ঞানসমূহে পূর্ণাঙ্গ শিক্ষা লাভ করেন। বেশিরভাগ রোগীভিত্তিক ঔষধ প্রস্তুতি ও ব্যবহারবিদ ডক্টর অভ ফার্মেসি (ফার্ম ডি) নামক উচ্চশিক্ষায়তনিক উপাধিটির অধিকারী এবং অনেকেই এক বা একাধিক বছর স্নাতকোত্তর প্রশিক্ষণ (যেমন সাধারণ বা বিশেষায়িত "ফার্মেসি রেসিডেন্সি") সমাপ্ত করেন।  তথ্যসূত্র  বিষয়শ্রেণী:ঔষধ প্রস্তুতি ও ব্যবহার বিজ্ঞান
থাম্ব|দমন মতি দমন দুর্গ, দমন দমন () ভারতের দমন ও দিউ কেন্দ্রশাসিত অঞ্চলের (বর্তমানে দমন ও দিউ এবং দাদরা ও নগর হাভেলি) দমন জেলার একটি সদর শহর এবং রাজধানী শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল  । সমুদ্র সমতল হতে এর গড় উচ্চতা হল ৫ মিটার (১৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে দমন শহরের জনসংখ্যা হল ৩৫,৭৪৩ জন। এর মধ্যে পুরুষ ৫৩%, এবং নারী ৪৭%।  এখানে সাক্ষরতার হার ৭৬%, । পুরুষদের মধ্যে সাক্ষরতার হার ৮১%, এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে দমন এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:দমন ও দিউ এর শহর বিষয়শ্রেণী:ভারতের কেন্দ্রশাসিত অঞ্চলের রাজধানী
thumb|বারিন্দ মেডিকেল কলেজ; একাডেমিক ভবন-১  বারিন্দ মেডিকেল কলেজ ও হাসপাতাল () রাজশাহীতে অবস্থিত একটি বেসরকারি মেডিকেল কলেজ। এ মেডিকেল কলেজ রাজশাহী বিশ্ববিদ্যালয়ের অধিভুক্ত একটি প্রতিষ্ঠান। মেডিকেল কলেজটি ২০১১ সালে প্রতিষ্ঠিত হয়। বর্তমানে ১৯টি অনুষদের অধীনে ৫ বছর মেয়াদী স্নাতক পর্যায়ে এমবিবিএস ডিগ্রী প্রদান করা হয়। কলেজটি সময় বিবেচনায় নতুন হলেও  গুনগত শিক্ষামান এবং উন্নত নিয়ম-শৃঙ্খলার জন্য বাংলাদেশ সহ বাইরের দেশেও অনেক সুনাম অর্জন করেছে। এখানে প্রতি বছর অনেক বিদেশী ছাত্র-ছাত্রী পড়ালেখা করতে আসে।  অবস্থান রাজশাহী শহরের অভিজাত এলাকা পদ্মা আবাসিক এ প্রায় ৩.২ একর জায়গা নিয়ে মেডিকেল কলেজ ও হাসপাতালটির নিজস্ব ভবন অবস্থিত।  ইতিহাস রাজশাহী অঞ্চলের প্রাচীন নাম বরেন্দ্র শব্দ থেকে এই কলেজের নামকরণ করা হয়েছে। ২০১১ সালে রাজশাহী শহরের অভিজাত এলাকায় এই কলেজ প্রতিষ্ঠা করা হয়।  অবকাঠামো ৩.২ একর জায়গা জুড়ে মেডিকেল কলেজটি অবস্থিত। এখানে হাসপাতাল ভবন, ছাত্রাবাস, একাডেমিক ভবন ইত্যাদি আছে।  ভর্তি বাংলাদেশে সমস্ত মেডিকেল কলেজের সাথে ভর্তি পরীক্ষার মাধ্যমে এখানে শিক্ষার্থী ভর্তি করানো হয়।  ছাত্র-ছাত্রী বারিন্দ মেডিকেল কলেজে বর্তমানে প্রায় ৩৪৮ জন ছাত্র-ছাত্রী পড়াশোনা করছে, এর মধ্যে প্রায় ৪৪ জন বিদেশি নাগরিক।  ভারত,নেপাল,কাশ্মীরসহ পৃথিবীর বিভিন্ন দেশ থেকে তারা বারিন্দ মেডিকেল কলেজে পড়তে এসেছে।  পরিবহন ব্যবস্থা বারিন্দ মেডিকেল কলেজে ছাত্র-ছাত্রীদের পরিবহনের জন্য বাস ব্যবহার করে। জরুরী অবস্থায় রোগী নিয়ে যাওয়ার জনু নিজস্ব এম্বুলেন্সও আছে।  দেয়ালিকা এবং ম্যাগাজিন  বারিন্দ মেডিকেল কলেজ থেকে ২০১৫ সালের মার্চ মাসে প্রথম "কিশলয়" নামের একটি দেয়াল পত্রিকা বের করা হয়। এরপর থেকে কলেজে এই ধারা অপরিবর্তিত আছে।  এছাড়া বারিন্দ মেডিকেল কলেজ জার্নাল নামেও একটি ষণ্মাসিক ম্যাগাজিন কলেজ প্রশাসন প্রকাশ করেন।  কলেজের ছাত্র-ছাত্রী এবং শিক্ষকগণ উক্ত দেয়ালিকা এবং ম্যাগাজিনে লেখালেখি করেন।  পরিচালনা কমিটি বারিন্দ মেডিকেল কলেজ ১৬ সদস্যের একটি পরিচালনা কমিটির মাধ্যমে পরিচালিত হয়ে আসছে। এর সদস্যগণ হলেনঃ  ব্যবস্থাপনা পরিচালক মো: শামসুদ্দীন  পরিচালক   প্রফেসর ডা: মো: রফিকুল আলম  প্রফেসর ডা: এ বি সিদ্দিকী   প্রফেসর ডা: গোপাল চন্দ্র সরকার  প্রফেসর ডা: সুজিত কুমার ভদ্র  প্রফেসর ডা: মেরিনা খানম  প্রফেসর ডা: ফখরুল আলম  ডা: অভিজিৎ দাম  ডা: শাহনেওয়াজ আয়ুষ   শাইখ মোহাম্মদ ইলিয়াস  শামীমা আক্তার   মোহাম্মাদ সিরাজুল হক  নাইমুল বাশার চৌধুরী   মাহবুবুস সাকেলিন  শাহিদা আক্তার </div>   চিত্রশালা    তথ্যসূত্র   বহিঃসংযোগ   বারিন্দ মেডিকেল কলেজ  বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:রাজশাহী জেলার মহাবিদ্যালয় বিষয়শ্রেণী:রাজশাহী বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:২০১১-এ প্রতিষ্ঠিত শিক্ষাপ্রতিষ্ঠান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  রিয়াজ (আলাপ) ০৬:৪৭, ৩০ আগস্ট ২০২১ (ইউটিসি) মেজর জন করনেইলি   – (অপসারণের প্রস্তাবনা দেখুনলগ দেখুন) () এই ব্যক্তির উল্লেখযোগ্যতা নেই।  কুউ পুলক  20px|link=ব্যবহারকারী আলাপ:কুউ পুলক ১৬:১৯, ২৩ আগস্ট ২০২১ (ইউটিসি)  উল্লেখযোগ্য নয়, । Prodipto Deloar (আলাপ • অবদান • লগ) ১৬:৫৫, ২৩ আগস্ট ২০২১ (ইউটিসি)  ,‌‌ উল্লেখযোগ্য সামরিক ব্যক্তিত্ব নন  —শাকিল (আলাপ · অবদান) ১৩:১৬, ২৭ আগস্ট ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
{{#expr: 0{{#ifexpr: 15+1-1 > 10 | }}{{#ifexpr: 15+1-1 > 15 | }}{{#ifexpr: 15+1-1 > 20 | }}{{#ifexpr: 15+1-1 > 25 | }}{{#ifexpr: 15+1-1 > 30 | }}{{#ifexpr: 15+1-1 > 35 | }}{{#ifexpr: 15+1-1 > 40 | }}{{#ifexpr: 15+1-1 > 45 | }}{{#ifexpr: 15 > 55 | }}0}}বিষয়শ্রেণী:ফরম্যাটিং ও ফাংশন উইকিপিডিয়া টেমপ্লেট বিষয়শ্রেণী:Templates with minimal expansion depth
ক্লাইমেট টিআরএসিই (, যেখানে TRACE শব্দটি "Tracking Real-Time Atmospheric Carbon Emissions" -এর সংক্ষিপ্তরূপ, অনু. প্রকৃত সময়ে বায়ুমণ্ডলীয় কার্বন নির্গমন নির্ণয়) একটি স্বাধীন সামষ্টিক সংস্থা যা কয়েক সপ্তাহের মধ্যে গ্রিনহাউজ গ্যাস নির্গমন নিরীক্ষণ এবং প্রকাশ করে। সংস্থাটি ২০২১ সালে জাতিসংঘের জলবায়ু পরিবর্তন বিষয়ক সম্মেলন শুরুর আগে তাদের কার্যক্রম শুরু করে। এটি কার্বন ডাই অক্সাইড এবং মিথেন গ্যাসের নির্গমন পর্যবেক্ষণ, প্রতিবেদন প্রকাশ এবং যাচাইকরণ (ইংরেজি: মনিটোরিং, রিপোর্টিং এন্ড ভেরিফিকেশন - এমআরভি) ব্যবস্থার আরো উন্নত করে।  জলবায়ু পরিবর্তনের রূপরেখা সম্মেলনে অংশগ্রহণকারী উন্নত দেশগুলি গ্রিনহাউজ গ্যাস নির্গমণের প্রতিবেদনগুলি পর্যবেক্ষণকৃত বছর শেষ হওয়ার  এক বছর পরে জমা দেয়। প্যারিস চুক্তি সাক্ষরকারী উন্নয়নশীল দেশগুলো এইধরণের প্রতিবেদন প্রতি দুই বছর অন্তর জমা দিচ্ছে।  ইরানের মত কিছু বড় গ্রিনহাইউ গ্যাস নির্গমনকারী দেশ যারা চুক্তিটি অনুমোদন করেনি। চুক্তির বাইরে থাকা দেশগুলি ২০২০-এর দশকে তাদের দেশ হতে নির্গত গ্রিনহাউস গ্যাসের তালিকা জমা দেয়নি। বিভিন্ন দেশ হতে প্রতিবেদন প্রাপ্তির দীর্ঘসূত্রিতার বিপরীতে সংস্থাটি সাপ্তাহিক, মাসিক, ক্ষেত্রবিশেষে দৈনিক প্রকৃত সময় বায়ুমণ্ডলীয় কার্বন নির্গমনের সচ্ছ তথ্য নির্ণয় করতে পারবে।   পদ্ধতি  সংস্থাটি কৃত্রিম উপগ্রহ হতে সংগৃহীত উপাত্ত (তাদের নিজস্ব উপগ্রহ নয়) এবং কৃত্রিম বুদ্ধিমত্তা দিয়ে বিশ্বব্যাপী কয়লা খনি এবং শক্তি উৎপাদন কেন্দ্রের চিমনি'র মতো উৎসগুলি পর্যবেক্ষণ করে। এটির পর্যবেক্ষণ ব্যবস্থা টাইম ম্যাগাজিনের ২০২০ সালের একশত সেরা আবিষ্কারের তালিকায় স্থান করে নিয়েছে। কেলি সিমস গ্যালাহারের মতে সংস্থাটির উন্নয়নকৃত 'এমআরভি' বিরোধ হ্রাস করে জলবায়ু পরিবর্তনের রাজনীতিকে প্রভাবিত করতে পারে এবং আরও উচ্চাভিলাষী 'জলবায়ু প্রতিশ্রুতি'র দিকে নিয়ে যেতে পারে। এটি ৩০০টির অধিক উপগ্রহ এবং ১১,১০০টির অধিক দূর অনুধাবক হতে উপাত্ত সংগ্রহ করে থাকে।  ক্লাইমেট টি আরএসিই বিভিন্ন শক্তি উৎপাদনকেন্দ্র হতে নির্গমনকারী গ্যাস সাথে প্রশিক্ষণ সফটওয়ারের দ্বারা নির্ণয় করে যা তত্ত্বাবধানে শিখনের মাধ্যমে অন্যান্য উন্মুক্ত উপাত্ত, যেমন সরকারি তথ্য, ওপেনস্ট্রিটম্যাপ, এবং শক্তি উৎপাদনকারী সংস্থা ও বেসরকারী কোম্পানি গুলির বার্ষিক প্রতিবেদনের সাথে উপগ্রহ চিত্রের সমন্বয় করা হয়। একইভাবে আন্তর্জাতিক পরিবহনকারী জাহাজ থেকে নির্গমন আরও ভালভাবে বোঝার জন্য বড় জাহাজগুলিকে এটির আওতায় আনা হবে।   সদস্য   ক্লাইমেট টি আরএসিই -তে কার্বন প্ল্যান, আর্থওয়াইজ এলাইএন্স, হাডসন কার্বন, ওশেন মাইন্ড, রকি মাউন্টেন ইন্সটিটিউট, ট্রানজিশন জিরো ও ওয়াট টাইমের মত অলাভজনক সংস্থা; ব্লু স্কাই অ্যানালিটিক্স এবং হাইপারভাইন-এর মত বেসরকারী কোম্পানি এবং সাবেক মার্কিন ভাইস প্রেসিডেন্ট আল গোর এই সামষ্টিক সংস্থার সাথে যুক্ত আছেন।   তথ্যসূত্র   বিষয়শ্রেণী:গ্রিন হাউজ উপকরণ বিষয়শ্রেণী:মানচিত্রাঙ্কনবিদ্যা
অন্নপূর্ণার মন্দির হল একটি বাংলা সামাজিক চলচ্চিত্র যা নরেশ মিত্র পরিচালনা করেন। এই চলচ্চিত্রটি নিরুপমা দেবীর অন্নপূর্ণার মন্দির উপন্যাস অবলম্বনে তৈরি হয়েছিল। এই চলচ্চিত্রটি ৬ আগস্ট ১৯৫৪ সালে চিত্রমন্দির ব্যানারে মুক্তি পেয়েছিল এবং ১৯৫৪ সালে ২ য় জাতীয় চলচ্চিত্র পুরস্কার লাভ করে। এই চলচ্চিত্রটির মুখ্য চরিত্রে অভিনয় করেন সুচিত্রা সেন, উত্তম কুমার, সাবিত্রী চট্টোপাধ্যায়, অনুপ কুমার এবং তুলসী চক্রবর্তী।   কাহিনী  রামশঙ্কর একজন গরিবলোক, যিনি তাঁর দুই মেয়ে নিয়ে থাকেন। তার বড় মেয়ে একটি যুবককে ভালবাসে কিন্তু তিনি তার মেয়ের বিবাহের ব্যবস্থা করলেন একজন বৃদ্ধের সাথে বিশাল যৌতুক দিয়েছিলেন। শীঘ্রই তিনি বিধবা হয়ে ঘরে ফিরে আসেন। সামাজিক অভিশাপের কারণে সে আত্মহত্যা করে।   শ্রেষ্ঠাংশে   উত্তম কুমার  সুচিত্রা সেন  সাবিত্রী চট্টোপাধ্যায়  শোভা সেন  অনুপ কুমার  নরেশ মিত্র  তুলসী চক্রবর্তী  জীবন বোস  মলিনা দেবী  মিহির ভট্টাচার্য  নিভানানি দেবী  তারা ভাদুড়ি  মিতা ভট্টাচার্য   তথ্যসূত্র    বহিঃসংযোগ     বিষয়শ্রেণী:১৯৫৪-এর চলচ্চিত্র বিষয়শ্রেণী:নরেশ মিত্র পরিচালিত চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
This template returns the cumulative number of days, hours, and minutes in space for a person currently in space.   Syntax  {{time in space|date and time of launch in UTC|previous days|previous hours|previous minutes|refresh=no|note=no}}  Enter the date and time of the launch in UTC using any standard format.   Examples   {{time in space|2024-06-05 14:52:14|321|17|15}} →   {{time in space|June 5, 2024 14:52:14|178|36|0|refresh=no}} →   {{time in space|03:53 04 March 2024|211|11|46|note=no}} →    Parameters   Parameter  Description refresh=no  If no is entered, the purge button is not displayed. note=no  If no is entered, the (currently in space) note is not displayed.
এক্সবক্স ওয়ান () হল মাইক্রোসফটের বিকশিত এবং নির্মিত একটি ভিডিও গেইম কনসোল। এটি এক্সবক্স ৩৬০ এর উত্তরাধিকারী এবং এক্সবক্স পরিবারে তৃতীয় কনসোল যা ২১শে মে, ২০১৩ সালে ঘোষণা করেছে। এটা সরাসরি ভিডিও গেম কনসোলের অষ্টম প্রজন্মের অংশ হিসেবে সনির প্লেস্টেশন ৪ এবং নিন্টেন্ডোর উই ইউ সাথে প্রতিদ্বন্দ্বিতা করছে। এক্সবক্স ওয়ান উত্তর আমেরিকা, বিভিন্ন ইউরোপীয় বাজারে, অস্ট্রেলিয়া এবং নিউজিল্যান্ড জুড়ে ২২শে নভেম্বর, ২০১৩ সালে মুক্তি পেয়েছে এবং জাপান ও অবশিষ্ট ইউরোপীয় বাজারের জন্য ২০১৪ সাল মুক্তি নির্ধারিত হয়েছে। মাইক্রোসফট এবং বিভিন্ন প্রকাশনারা একে "একের ভিতর সব বিনোদন পদ্ধতি" ডিভাইস হিসাবে শ্রেণীবদ্ধ করেছেন। এটি যেমন অ্যাপল টিভি ও গুগল টিভি প্ল্যাটফর্ম হিসেবে অন্যান্য হোম মিডিয়া ডিভাইসের জন্য একটি প্রতিদ্বন্দ্বী।  ইতিহাস  এক্সবক্স ওয়ান হ'ল এক্সবক্স ৩৬০ এর উত্তরসূরি, মাইক্রোসফ্টের পূর্ববর্তী ভিডিও গেম কনসোল, যা ২০০৫ সালে ভিডিও গেম কনসোলগুলির সপ্তম প্রজন্মের অংশ হিসাবে চালু হয়েছিল। বছরের পর বছর ধরে, ইউনিটটির আকার হ্রাস করতে এবং এর নির্ভরযোগ্যতা উন্নত করতে ৩৬০ টি বেশ কয়েকটি ছোট হার্ডওয়্যার সংশোধন করেছে হয়েছিল।   তথ্যসূত্র    বহিঃসংযোগ   Official U.S. website    বিষয়শ্রেণী:২০১০-এর দশকের খেলনা বিষয়শ্রেণী:অষ্টম প্রজন্মের ভিডিও গেইম কনসোল বিষয়শ্রেণী:মাইক্রোসফট বিষয়শ্রেণী:মাইক্রোসফট ভিডিও গেইম কনসোল বিষয়শ্রেণী:২০১৩-এ প্রবর্তিত পণ্য বিষয়শ্রেণী:২০১৩-এ কম্পিউটার সম্পর্কিত প্রবর্তন বিষয়শ্রেণী:২০২০-এ বন্ধ পণ্য ও সেবা বিষয়শ্রেণী:২০২০-এর দশকের খেলনা
ক্যাসিডি মেরি উলফ (জন্ম ৫ জুলাই, ১৯৯৪) একজন মার্কিন টেলিভিশন হোস্ট, মডেল এবং বিউটি কুইন যিনি মিস টিন ইউএসএ ২০১৩ এর মুকুট পেয়েছেন।   প্রতিযোগিতা  তিনি টেমেকুলার গ্রেট ওক হাই স্কুলে পড়ার সময়, মিস গ্রেটার সান দিয়েগো টিন ইউএসএ -এর মুকুট পেয়েছিলেন।  উলফকে ২০১৩ সালে মিস ক্যালিফোর্নিয়া টিন ইউএসএ এবং পরে একই বছর ১০ আগস্ট, ২০১৩-এ বাহামাতে মিস টিন ইউএসএ ২০১৩-এর মুকুট দেওয়া হয়েছিল।  যা ছিল ৩১তম মিস টিন ইউএসএ -র মুকুট।  তিনি মিস ক্যালিফোর্নিয়া টিন ইউএসএ ২০১২-এ প্রথম রানার-আপ হয়েছিলেন।    তথ্যসূত্র   বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস টিন ইউএসএ বিজয়ী বিষয়শ্রেণী:২১শ শতাব্দীর মিস টিন ইউএসএ প্রতিনিধি বিষয়শ্রেণী:২০১৩-এর সুন্দরী প্রতিযোগিতার প্রতিযোগী
মেচী সেতু সড়কপথে নেপালের ঝাপা জেলার সাথে ভারতের পশ্চিমবঙ্গ রাজ্যের দার্জিলিং জেলাকে যুক্ত করেছে। মেচী নদীর উপর তৈরি এই সেতু নেপালের সর্ব পূর্বে অবস্থিত ভারতের সঙ্গে ব্যবসা-বাণিজ্যের বন্দর বলা যেতে পারে। ২০১৯ খ্রিস্টাব্দের জানুয়ারি মাসে এই সেতু উদ্বোধন হয়।   অবস্থান  এই সেতু নেপাল নেপাল এর পূর্ব সীমান্তে অবস্থিত প্রদেশ নং ১-এর কাঁকড়ভিটা ও ভারতের পশ্চিমবঙ্গ রাজ্যের দার্জিলিং জেলার পানিটাঙ্কি বাজারের মধ্যবর্তী। এর পূর্ব দিকে রয়েছে ভারতের রানীগঞ্জ চেকপোস্ট আর পশ্চিম দিকে রয়েছে নেপালের কাঁকড়ভিটা চেকপোস্ট। এটি বিপণন শহর বির্তামোড় থেকে পূর্বদিকে  এবং প্রদেশ নং ১-এর রাজধানী বিরাটনগর থেকে পূর্বদিকে  দূরে অবস্থিত। এছাড়াও এটি পশ্চিমবঙ্গের উত্তর সীমান্তে অবস্থিত অন্যতম গুরুত্বপূর্ণ শহর শিলিগুড়ি থেকে  দূরত্বে রয়েছে।  ভৌগোলিক ও রাজনৈতিকভাবে এই সেতুর উভয় দিক ভারতের অন্তর্গত কথা বলা যায় এই সেতুর অবস্থান ভারতে।  নির্মাণ thumb|২০১১ খ্রিস্টাব্দে গৃহীত নির্মীয়মান মেচী সেতুর চিত্র ভারত ও নেপাল উভয় দেশের তৎপরতায় ভারতের জাতীয় মহাসড়ক এবং পরিকাঠামো উন্নয়ন নিগম (এনএইচআইডিসিএল)-এর উদ্যোগে ও ইঞ্জিনিয়ারিং, প্রকিউরমেন্ট অ্যান্ড কনস্ট্রাকটর দীনেশচন্দ্র আর. অগ্রওয়াল ইনফ্রাকন (ডিআরএ ইনফ্রাকন)-এর সহায়তায় এই সেতু নির্মাণের কাজ সম্পন্ন হয়।   মহাসড়ক সংযোগ  মেচী সেতু ভারতের ৩২৭বি নং জাতীয় সড়কের সাথে নেপালের মহেন্দ্র মহাসড়ককে সংযুক্ত করে। এটি ২ নং এশীয় মহাসড়কের অংশ।   আরও দেখুন   দোধারা চাঁদনী সেতু  কর্ণালী সেতু  নারায়ণ সেতু  শঙ্খমূল সেতু  মিতেরি সেতু   তথ্যসূত্র   বিষয়শ্রেণী:নেপালের সেতু বিষয়শ্রেণী:ভারতের সীমান্ত বিষয়শ্রেণী:নেপালের সীমান্ত বিষয়শ্রেণী:২০১৯-এ নেপালে প্রতিষ্ঠিত
ডান|থাম্ব|375x375পিক্সেল| বোহদান সেহিন বোহদান দারিওভিচ সেহিন (জন্ম ১৯৭৬, বোর্শচিভ) একজন ইউক্রেনীয় সুরকার,  এবং সঙ্গীত অনুষ্ঠানের সংগঠক।   জীবনী  তিনি ১৯৭৬ সালে টেরনোপিল ওব্লাস্টের বোর্শচিভ-এ জন্মগ্রহণ করেন। ১৯৯৯ সালে, তিনি লভিভ কনজারভেটরি থেকে স্নাতক হন (প্রফেসরের ক্লাস এম. স্কোরিক)।  সুরকারের সঙ্গীত ক্রমাগত ইউক্রেন এবং বিদেশে সঞ্চালিত হয়।   তিনি কিয়েভের পোলিশ ইনস্টিটিউট, গোয়েথে-ইনস্টিটিউট এবং অস্ট্রিয়ান কালচারাল ফোরামের সাথে মিউজিক্যাল সহযোগিতার অংশ ছিলেন।  austriaukraine.com একই সাথে, ২০১২ সালে, বোহদান সেহিন লিভিভ আঞ্চলিক ফিলহারমনিকের সমসাময়িক সঙ্গীতের বিকাশের জন্য বাণিজ্যিক পরিচালক এবং সমসাময়িক সঙ্গীতের আন্তর্জাতিক উৎসব " কন্ট্রাস্টস " এর নির্বাহী পরিচালক হিসাবে কাজ শুরু করেন।   কৃতিত্ব    L. Revutsky (২০০৪) এর নামানুসারে পুরস্কার বিজয়ী।   পোল্যান্ডের সংস্কৃতি ও জাতীয় ঐতিহ্য মন্ত্রী "গৌদে পোলোনিয়া" এর বৃত্তি প্রোগ্রামে দুইবারের অংশগ্রহণকারী   ওয়ারশ অটাম ফ্রেন্ডস ফাউন্ডেশনের ফেলো (২০০৩)।  গালিভার কানেক্ট প্রোগ্রাম (২০০৮) থেকে অনুদান প্রাপ্ত।  ইউক্রেনের রাষ্ট্রপতির কাছ থেকে প্রাপ্ত অনুদান (২০০৮-২০১০ সালে বাস্তবায়িত)।  ইউক্রেনের বিভিন্ন রচনা প্রতিযোগিতার বিজয়ী।  ইউক্রেনের কম্পোজার জাতীয় ইউনিয়নের সদস্য।    সংগীতানুষ্ঠান সংগঠক    বৈপরীত্য, ১৯৯৮ থেকে ২০০৬, Lviv  ভেলভেট কার্টেন, ২০০৬, Lviv  কিইভ মিউজিক ফেস্ট, ২০০৯, কিইভ  আন্তর্জাতিক যুব সঙ্গীত ফোরাম ২০০৯ এবং ২০১১-২০১২, কিইভ  এনসেম্বল নস্ট্রি টেম্পোরিস, ২০০৯-বর্তমান   কিইভ ইন্টারন্যাশনাল মাস্টার ক্লাস অফ নিউ মিউজিক কোর্স, ২০১২-বর্তমান  ইউক্রেনীয় বিয়েনাল অফ নিউ মিউজিক, মার্চ ২০১৩, কিইভ এবং লভিভ    আরো দেখুন    কনট্রাস্টি  Ensemble Nostri Temporis  লভিভ ফিলহারমোনিকের একাডেমিক সিম্ফনি অর্কেস্ট্রা   তথ্যসূত্র    বহিঃসংযোগ    www.dw.com  pen.org.ua   day.kyiv.ua  একাডেমিক স্টাডিজ প্রেস   বিষয়শ্রেণী:২১শ শতাব্দীর ধ্রুপদী সুরকার বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:ইউক্রেনীয় সুরকার
জোসেফ বাটারওয়ার্থ (১৭৭০ - ৩০ জুন ১৮২৬) ছিলেন একজন ইংরেজ আইন পুস্তক বিক্রেতা এবং রাজনীতিবিদ।   জীবন  তিনি ছিলেন রেভারেন্ড জন বাটারওয়ার্থের পুত্র, যিনি কভেন্ট্রির একজন ব্যাপটিস্ট মন্ত্রী ছিলেন, যেখানে তিনি জন্মগ্রহণ করেছিলেন। অল্প বয়সেই তিনি লন্ডনে যান, যেখানে তিনি আইন-পুস্তকের ব্যবসা শিখেছিলেন এবং ফ্লিট স্ট্রিটে একটি বৃহৎ এবং লাভজনক প্রতিষ্ঠান প্রতিষ্ঠা করেছিলেন, যেখানে তার ভাগ্নে হেনরি বাটারওয়ার্থ পরে কাজ করেছিলেন।  বাটারওয়ার্থের বাড়িটি তখনকার সময়ের নেতৃস্থানীয় সমাজসেবকদের আশ্রয়স্থলে পরিণত হয়েছিল। সেখানে লর্ড লিভারপুল, জন শোর, প্রথম ব্যারন টেইগনমাউথ, উইলিয়াম উইলবারফোর্স এবং জ্যাকারি ম্যাকাওলে আলোচনা করেন এবং ব্রিটিশ এবং বিদেশী বাইবেল সোসাইটির প্রথম সভা অনুষ্ঠিত হয়। বাটারওয়ার্থ উদারভাবে অনেক জনহিতকর এবং খ্রিস্টান প্রতিষ্ঠানকে সমর্থন করেছিলেন।  তিনি ১৮১২ থেকে ১৮১৮ সাল পর্যন্ত কভেন্ট্রির এমপি ছিলেন এবং ১৮২০ থেকে ১৮২৬ সাল পর্যন্ত ডোভারের এমপি ছিলেন এবং তৎকালীন সরকারকে স্বাধীনভাবে সমর্থন দিয়েছিলেন। তিনি একজন উদার মনের ওয়েসলিয়ান ছিলেন এবং ১৮১৯ সালের আগস্টে ওয়েসলিয়ান মেথোডিস্ট মিশনারি সোসাইটির সাধারণ কোষাধ্যক্ষ নিযুক্ত হন, এই পদে তিনি তাঁর মৃত্যুর আগ পর্যন্ত বহাল ছিলেন। তিনি ১৮২৬ সালের ৩০ জুন লন্ডনের বেডফোর্ড স্কয়ারে তার বাড়িতে ৫৬ বছর বয়সে মারা যান।   বহিঃসংযোগ     বিষয়শ্রেণী:কভেন্ট্রির যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:১৮২৬-এ মৃত্যু বিষয়শ্রেণী:১৭৭০-এ জন্ম
অপরাজিতা গোপ্পী একজন ভারতীয় রাজনীতিবিদ। ২০১৩ সালে তিনি অল ইন্ডিয়া ফরওয়ার্ড ব্লকের কেন্দ্রীয় কমিটির সদস্য হন।All India Forward Block. Central Committee - She was unanimously elected in the 17th Party Congress  ২০০৯ সাল পর্যন্ত তিনি পশ্চিমবঙ্গে দলের সেক্রেটারিয়েট সদস্য ছিলেন। ২০০০ সাল পর্যন্ত তিনি রাজ্যের দলের সর্বোচ্চ পদমর্যাদার মহিলা ছিলেন। তিনি দলের মহিলা শাখা অল ইন্ডিয়া অগ্রগামী মহিলা সমিতির সভানেত্রী।All India Agragami Mahila Samity. Central Committee  তিনি ১৯৭৭ থেকে ১৯৯১ সালের মধ্যে পশ্চিমবঙ্গের বিধানসভার সদস্য ছিলেন।  কোচবিহারের সুনীতি একাডেমির ছাত্রী হিসেবে তিনি নেতাজি সুভাষ চন্দ্র বসুর জন্মদিন পালনের অধিকারের জন্য সংগ্রামে ছাত্রদের নেতৃত্ব দিয়েছিলেন।  গোপ্পী ১৯৭২ সালের পশ্চিমবঙ্গ বিধানসভা নির্বাচনে কোচবিহার উত্তর আসন থেকে প্রতিদ্বন্দ্বিতা করেছিলেন। তিনি ১৯,৮৪৬ ভোট (৪০.০৭%) নিয়ে দ্বিতীয় স্থানে রয়েছেন।Election Commission of India. Statistical Report on General Election, 1972 to the Legislative Assembly of West Bengal তিনি ১৯৭৭ সালের বিধানসভা নির্বাচনে একই আসনে প্রতিদ্বন্দ্বিতা করেন এবং জয়ী হন। তিনি ৩২,৭৯২ ভোট (৬৩.০৭%) পেয়েছেন।Election Commission of India. Statistical Report on General Election, 1977 to the Legislative Assembly of West Bengal গোপ্পি ১৯৮২ সালে কোচবিহার উত্তর আসনটি ধরে রেখেছিলেন, ৪৬,৮১০ ভোট (৫৭.১৫%) পেয়েছিলেন এবং ১৯৮৭ সালের নির্বাচনে, ৪৯,১৭২ ভোট (৫৪.৭৪%) পেয়েছিলেন।Election Commission of India. Statistical Report on General Election, 1982 to the Legislative Assembly of West BengalElection Commission of India. Statistical Report on General Election, 1987 to the Legislative Assembly of West Bengal   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:কোচবিহার জেলার ব্যক্তি বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নিখিল ভারত ফরওয়ার্ড ব্লকের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
হোয়াইটওয়াশ () হচ্ছে কোন ক্রীড়া অথবা সিরিজের ফলাফলবিশেষ যাতে পরাজয়বরণকারী ব্যক্তি বা দল কোন স্কোর করতে ব্যর্থ হয়। পরিভাষা হিসেবে হোয়াইটওয়াশ অনানুষ্ঠানিক ক্রীড়া পরিভাষা। এছাড়াও, কোন একক ক্রীড়ায় পরাজিত দল কোন পয়েন্ট কিংবা গোল করতে ব্যর্থ হলেও এটি ব্যবহৃত হতে পারে। অথবা, কয়েকটি খেলা নিয়া গঠিত সিরিজে পরাজিত দল কোন খেলায় জয়লাভ করতে সক্ষম না হলেও এর ব্যবহার হয়।  খেলাধূলার এ পরিভাষাটি মূলতঃ ক্রিকেট খেলায় ব্যবহার করা হয়। ব্ল্যাকওয়াশ ওয়েস্ট ইন্ডিজে এবং বাংলাওয়াশ পরিভাষা বাংলাদেশে প্রচলিত রয়েছে। এছাড়াও রাগবি, টেনিসসহ বিভিন্ন খেলায় এটি ব্যবহৃত হয়ে থাকে। পূর্বে মার্কিন যুক্তরাষ্ট্রে শাটআউট শব্দের প্রয়োগ ঘটেছিল যা পরবর্তীকালে সুইপ অথবা ক্লিন সুইপ নামে আখ্যায়িত করা হয়। ফুটবল অথবা বেসবলে হোয়াইটওয়াশের প্রয়োগ ঘটে না। কেননা, কোন দলের গোল না করার বিষয়টি প্রায়শঃই ঘটে থাকে।   ক্রিকেট  ক্রিকেট খেলায় যখন কোন দল সিরিজের সকল খেলায় বিজয়ী হলে পরাজিত দলকে হোয়াইটওয়াশ করেছে বলে পরিভাষা হিসেবে ব্যবহার করা হয়।  I  ইংল্যান্ড দল কর্তৃক অস্ট্রেলিয়া দলের বিপক্ষে ৩-০ ব্যবধানে ১৮৮৬ মৌসুমে অ্যাশেজ সিরিজ বিজয়।  অস্ট্রেলিয়া দল কর্তৃক ইংল্যান্ড দলের বিপক্ষে ৫-০ ব্যবধানে ১৯২০-২১ মৌসুমের অ্যাশেজ সিরিজ বিজয়।  ১৯৮৪ ও ১৯৮৫-৮৬ মৌসুমে ওয়েস্ট ইন্ডিজ দল কর্তৃক ইংল্যান্ড দলের বিপক্ষে ৫-০ ব্যবধানে ধারাবাহিকভাবে সিরিজ বিজয়। এ সিরিজগুলোর ফলাফলকে ব্ল্যাকওয়াশ নামে আখ্যায়িত করা হয়। এর প্রধান কারণ হচ্ছে - ওয়েস্ট ইন্ডিজের খেলোয়াড়দের চামড়ার রঙ ঘন কালো।  অস্ট্রেলিয়া দল কর্তৃক ওয়েস্ট ইন্ডিজ দলের বিপক্ষে ৫-০ ব্যবধানে ২০০০-০১ মৌসুমে ফ্র্যাঙ্ক ওরেল ট্রফি বিজয়।  শ্রীলঙ্কা দল কর্তৃক ইংল্যান্ড দলের বিপক্ষে ৫-০ ব্যবধানে ২০০৬ সালে ন্যাটওয়েস্ট সিরিজ বিজয়।  ইংল্যান্ড ক্রিকেট দলের ভারত সফরে ভারত দল কর্তৃক ২০০৮ সালের হিরো হোন্ডা কাপ বিজয়।  নিউজিল্যান্ড ক্রিকেট দলের ভারত সফরে ২০১০ সালের শেষার্ধ্বে ৫-০ ব্যবধানে একদিনের সিরিজ পরাজয়।  বাংলাদেশ দল নিউজিল্যান্ডকে অক্টোবর ২০১০ সালে ৪-০ পরাজিত করে। নভেম্বর, ২০১৩ তারিখে নিউজিল্যান্ডের বাংলাদেশ সফরে ৩-০ ব্যবধানের বিজয়লাভকে বাংলাদেশের বাংলাভাষায় বাংলাওয়াশ নামে আখ্যায়িত করা হয়।   ২০১৩-১৪ মৌসুমে সফরকারী ইংল্যান্ড দলকে অস্ট্রেলিয়া ক্রিকেট দল ৫-০ ব্যবধানে হোয়াইটওয়াশ করে।   আরও দেখুন    ক্রিকেট  পরিভাষা  ২০১৩-১৪ অ্যাশেজ সিরিজ  বাংলাদেশ জাতীয় ক্রিকেট দল  বিষয়শ্রেণী:খেলাধুলা পরিভাষা বিষয়শ্রেণী:ক্রীড়া পরিভাষা বিষয়শ্রেণী:একাধিক ক্রীড়ায় ব্যবহৃত পরিভাষা